OpenLLM-France/wikimedia huggingface dataset:
# Alessandro Gisotti

Alessandro Gisotti (Roma, 24 de juny de 1974) és un periodista italià. És codirector dels mitjans de comunicació del Vaticà des del juliol de 2019.
És llicenciat en Ciències Polítiques a la Universitat de Roma La Sapienza el 1999, és periodista des del 2004. És professor de Teories i Tècniques del Periodisme a la Universitat Pontifícia Lateranense.
Després d'una experiència professional al Centre d'Informació de les Nacions Unides de Roma amb l'ambaixador Staffan de Mistura, de 2012 a 2017 va ser vicepresident de Ràdio Vaticana. Després va passar a ser coordinador de les xarxes socials del Secretariat per a les Comunicacions de la Santa Seu. Des de l'octubre del 2018 va passar a col·laborar amb la Comissió per la informació sobre el Sínode dels Joves, presidida per Paolo Ruffini. El 31 de desembre de 2018 va ser nomenat director interí de la Sala Stampa, després de la renúncia de Greg Burke. El 18 de juliol de 2019 va ser nomenat pel Papa Francesc com a codirector del Dicasteri de la Comunicació, o sigui, dels mitjans de comunicació del Vaticà.
Entre altres publicacions té Dios y Obama: Fe y política en la Casa Blanca, 11 de septiembre: Una historia que continúa i Decálogo del Buen Comunicador.

## Referències

* ↑ «Registre oficial de periodistes italians». Registre. Arxivat de l'original el 3 de gener 2019. [Consulta: 2 gener 2019].
* ↑ «Pontificia Universitat Lateranense». Arxivat de l'original el 2017-09-23. [Consulta: 2 gener 2019].
* 1 2 «El Papa acepta renuncia del Director y la Subdirectora de la Oficina de Prensa del Vaticano». Ewt, 31-12-2018 [Consulta: 2 gener 2019]. Arxivat 2 de gener 2019 a Wayback Machine. «Còpia arxivada». Arxivat de l'original el 2019-01-02. [Consulta: 2 gener 2019].«Còpia arxivada». Arxivat de l'original el 2019-01-02. [Consulta: 2 gener 2019].
* ↑ «Rinunce e nomine». [Consulta: 2 gener 2019].
* ↑ «Participants en el Sínode dels Joves». Vaticà.
* ↑ Pacho, Lorena «Dimiten los portavoces del Papa, Greg Burke y Paloma García Ovejero» (en castellà). El País [Madrid], 31-12-2018. ISSN: 1134-6582.
* ↑ «Rinunce e nomine». [Consulta: 2 agost 2023].
# Sicista caudata

Sicista caudata és una espècie de mamífer rosegador miomorf de la família dels dipòdids. És classificat com a espècie amb dades insuficients per la UICN.

## Distribució

Es troba a la regió del Nord-est d'Àsia. N'hi ha indicis a la regió Ussuri de la Manxúria, a Sakhalín i el krai de Primórie a Rússia, i al nord de Corea del Nord.

## Referències

* ↑ Tsytsulina, K.. «Sicista caudata» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 20 novembre 2015].
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Smithsonian profile Arxivat 2007-03-11 a Wayback Machine.
Espècies vivents d'esmíntids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Sicistinae :
Categoria :
# Luis Carlos Salvador Martínez

Luis Carlos Salvador Martinez, també conegut com a Salva, és un exfutbolista aragonès, nascut a Saragossa el 24 d'agost de 1968. Ocupava la posició de davanter.
Va jugar a la primera divisió entre 1988 i 1994, a les files del Reial Saragossa (88/89 i 90/92) i del Celta de Vigo (92/94). Va jugar sobretot amb l'equip gallec, on era un dels davanters suplents més habituals.
Posteriorment, va jugar amb el CA Osasuna a Segona Divisió entre 1994 i 1996.

## Enllaços externs

* Fitxa de Salva a bdfutbol.com
# La professora

La professora (originalment en anglès, The Teacher) és una sèrie de televisió dramàtica del 2022 produïda per Channel 5 i creada per Mike Benson i Barunka O'Shaughnessy. És protagonitzada per Sheridan Smith com a Jenna Garvey, una professora de secundària acusada de tenir relacions sexuals amb un alumne de quinze anys. Consta de quatre episodis, que es van mostrar durant quatre vespres successius a partir del 31 de gener de 2022. S'ha subtitulat al català.

## Sinopsi

Jenna Garvey és una professora d'anglès que és bona en la seva feina i popular entre els seus alumnes, però té una vida personal desordenada. Se l'acusa de tenir relacions sexuals amb un dels seus alumnes, en Kyle, després d'una nit d'embriaguesa.
La Jenna decideix declarar-se culpable, ja que estava massa borratxa per recordar el que va passar la nit en qüestió, i vol evitar obligar en Kyle a declarar. Rep una condemna amb suspensió i una ordre de treball comunitari. Poc després, descobreix que les proves contra ella van ser fabricades.

## Repartiment

* Sheridan Smith com a Jenna Garvey, professora d'anglès a Earlbridge School.
* Samuel Bottomley com a Kyle, un alumne a Earlbridge.
* Cecilia Noble com a Pauline, col·lega de la Jenna.
* David Fleeshman com a Roger Garvey, pare de la Jenna i professor jubilat.
* Sharon Rooney com a Nina, col·lega de la Jenna.
* Kelvin Fletcher com a Jack, col·lega de la Jenna.
* Sarah-Jane Potts com a Mary
* Tillie Amartey com a Izzy, una alumna
* Ian Puleston-Davies com a Brian
* Karen Henthorn com a DI Sowerby
* Aaronveer Dhillon com a Adnan
* Anil Desai com a Rick Mills, director d'Earlbridge.
* Karen Bryson com a Ava Mansouri, l'advocada de la Jenna.

## Referències

* ↑ «La professora». FilminCAT. [Consulta: 9 agost 2022].
* ↑ «Sheridan Smith’s performance in The Teacher balances flair with vulnerability: review» (en anglès), 03-02-2022. Arxivat de l'original el 20 juny 2022. [Consulta: 6 febrer 2022].
* ↑ «My5». www.channel5.com. [Consulta: 6 febrer 2022].
* ↑ Geall, Kayleigh Dray & Lauren. «Sheridan Smith's The Teacher is coming to Channel 5 this week» (en anglès). Stylist, 01-02-2022. [Consulta: 6 febrer 2022].
* ↑ «La professora». Goita què fan ara. [Consulta: 9 agost 2022].
* ↑ «The Teacher cast: Meet the characters of the Sheridan Smith drama» (en anglès). Radio Times. [Consulta: 6 febrer 2022].
# Pista de la Muntanya (Erinyà)

La Pista de la Muntanya és una pista rural transitable del terme municipal de Conca de Dalt, en territori del poble d'Erinyà, a l'antic terme de Toralla i Serradell, al Pallars Jussà.
Arrenca de l'extrem nord-oriental del poble d'Erinyà, al nord del lloc anomenat lo Camp, des d'on puja cap al nord. Passa per l'extrem de llevant del Cap del Camp i de les Cornelles, a ponent de lo Serrat. Continua cap al nord-oest, travessa la llau de Fenós i passa entre la partida de les Roques, a ponent, i les dels Feners i Bancalades, a llevant. Va guanyant alçada, sempre cap al nord, passa a ponent del Camp de Fenós, i arriba al costat de l'ermita de Sant Isidre.
En aquest lloc el camí trenca cap a ponent, i passa per damunt de l'Obaga de Sant Isidre i del Planell de l'Obaga, al nord de la Rebollera, del Tossal dels Corbs i de les Roques, fins que troba la vall del barranc de la Torre. Llavors segueix aigües amunt aquest barranc per la seva riba dreta, passa per l'Obaga del Febrer i pel lloc de Femat, davant i al sud del Solà de la Muntanya d'Erinyà, i arriba al Bosc de Serradell. Continua aigües amunt del barranc de la Torre, fins que, a prop de l'extrem nord del bosc, comença a fer tancats revolts per guanyar alçada pel mig del bosc, puja cap al sud-est, passa per damunt i al nord-oest de la Solaneta, i entronca amb la Pista de Cérvoles al capdamunt del bosc de Serradell.

## Enllaços externs

* Institut Cartogràfic de Catalunya
# Bharat Biotech

Bharat Biotech International Limited és una empresa biotecnològica índia amb seu a Hyderabad (Índia) dedicada al descobriment de medicaments, al desenvolupament de medicaments, a la fabricació de vacunes, a la bioteràpia, als productes farmacèutics i als productes sanitaris.

## Referències

* ↑ «Bharat Biotech International Ltd». www.bloomberg.com. [Consulta: 3 juliol 2020].
# Simó Alsina i Clos

Simó Alsina i Clos (Barcelona, 28 d'octubre de 1851 - 1920) va ser un escriptor i poeta català.
Va col·laborar en la publicació de diverses revistes. Va fundar i va dirigir La Rondalla (1871), La Honorata (1885) i La Tomasa (1888), a càrrec de la qual tan sols va estar en els deu primers números. Així mateix, va ser director literari de la Moda Española Ilustrada.
Fou secretari de la «Associació d'excursions Catalana» des de l'any 1882 i corrector de proves de la Renaixensa des que va començar a publicar-se diàriament.
Va rebre premis en diversos certàmens literaris celebrats arreu de Catalunya i a Montevideo.

## Selecció d'obres

Algunes de les seves obres més destacades van ser:
* Fullas seques (1875), poesies;
* Flores y espinas (1878), comèdia en tres actes i en vers, original; Estrenada en el Teatre de Jovellanos de Barcelona.
* El fill de la mort. Drama en quatre actes y en vers, estrenat ab bon èxit en lo Teatro Romea la nit de 23 de maig de 1883; (1883) Teatre Romea.
* Cuadros á la ploma (1886);
* La guerra, cuadro dramàtich basat en un episodi de la guerra civil. (1887) Estrenat al Teatre Català Romea;
* En Panxa Ampla (1888), arranjament d'una obra en francès, estrenat en el Teatre Novedades.
* Els Trescents del Bruch, comèdia en quatre actes en col·laboració amb altres autors.

## Referències

* 1 2 3 4 5 6 «Diccionario biográfico y bibliográfico de escritores y artistas catalanes del siglo XIX: (apuntes y datos) I» (en castellà). Impremta de Fidel Giró., 1889. [Consulta: 22 agost 2019].
# Nobleza baturra

Nobleza baturra és una pel·lícula espanyola dirigida per Florián Rey en 1935, basada en l'obra homònima del dramaturg Joaquín Dicenta. Fou produïda per CIFESA als Estudios CEA.
Va ser un dels majors èxits comercials del cinema de la II República. La clau de la seva popularitat es conté en la combinació de drama i comèdia (encarnada aquesta última en el personatge de Perico, interpretat per Miguel Ligero) tot això amanit amb una clàssica representació del folklore aragonès amb clàssiques jotas, interpretades per la màxima estrella del moment, Imperio Argentina, en aquell temps esposa del director.
Partint de l'obra teatral, la versió de Rey va ser la segona de les tres versions per a cinema que es van fer, i la tercera va ser la de Juan de Orduña (1965), protagonitzada per Vicente Parra. Existeix una primera versió de 1925, dirigida per Juan Vila Vilamala.

## Argument

Ambientada a l'Aragó de principis del segle xx, narra la història de María del Pilar (Imperio Argentina), una noia honesta, el bon nom de la qual es veu tacat quan un antic pretendent rebutjat, per despit, l'acusa d'haver mantingut relacions sexuals fora del matrimoni. La calúmnia ràpidament s'estén per tota la comarca.

## Repartiment

* Imperio Argentina: María del Pilar
* Miguel Ligero Rodríguez: Perico
* Juan de Orduña: Sebastián
* José Calle: Tío Eusebio
* Manuel Luna: Marco
* Carmen de Lucio: Filomena
* Pilar Muñoz: Andrea
* Juan Espantaleón: Padre Juanico
* Blanca Pozas: Doña Paula

## Referències

* ↑ Torres, Augusto. Diccionario Espasa de cine español. Espasa, 1999. ISBN 8423994511 [Consulta: 6 febrer 2017].
* ↑ Bentley, Bernard P. E.. A Companion to Spanish Cinema. Boydell & Brewer Ltd, 2008, p. 66. ISBN 978-1-85566-176-9 [Consulta: 15 juliol 2012].
* ↑ Lera, José María Caparrós; Crusells, Magí; España, Rafael de. Las grandes películas del cine español. Ediciones JC, 30 març 2007, p. 24. ISBN 978-84-89564-50-3 [Consulta: 15 juliol 2012].
* ↑ «Nobleza baturra». cervantesvirtual. [Consulta: 29 agost 2017].

## Enllaços externs

* Nobleza baturra a Vimeo
* Presentació de Nobleza baturra a Historia de nuestro cine
# Nobody's Fool

«Nobody's Fool» té aquests significats:
* Una noia amb seny, pel·lícula de 1986 dirigida per Evelyn Purcell
* Nobody's Fool (pel·lícula de 1994), pel·lícula de 1994 dirigida per Robert Benton
# Laattaouia Ech-Chaybia

Laattaouia Ech-Chaybia (en àrab العطاوية الشعيبية, al-ʿAṭṭāwiyya ax-Xaʿībiyya; en amazic ⵍⵄⵟⵟⴰⵡⵢⵢⴰ ⵛⵄⵉⴱⵢⵢⴰ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 5.444 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Far de Palamós

El far de Palamós o far de la Punta des Molí és un far situat a la ciutat de Palamós, al Baix Empordà. Està gestionat per l'autoritat portuària del Port de Barcelona.

## Història

Va entrar en servei l'1 de setembre de 1865 i actualment està format per una torre prismàtica hexagonal amb cúpula grisa. Disposa de xarxa elèctrica des del 1917 i el 1975 se'n va reformar l'estructura a causa de les esquerdes que s'hi havien creat, principalment arran dels bombardejos soferts durant la guerra civil del 1936-39 i com a conseqüència de l'extracció de pedra en una pedrera propera.

## Referències

* 1 2 «Béns immobles». Port de Barcelona. Arxivat de l'original el 2022-01-30. [Consulta: 30 gener 2022].
# 250

El 250 (CCL) fou un any comú començat en dimarts del calendari julià.

## Esdeveniments

* Els gots arrasen Òlbia.
* Inici de la persecució deciana dels cristians.
* Cebrià abandona Cartago davant les exigències de les autoritats romanes de la ciutat de dedicar sacrificis a l'emperador.

## Necrològiques

* Bàbiles, patriarca d'Antioquia (data aproximada).

## Referències

* ↑ «Òlbia». Gran Enciclopèdia Catalana. Grup Enciclopèdia Catalana. [Consulta: 19 octubre 2023].
* ↑ Melton, 2014, «250–251».
* ↑ Melton, 2014, «250».
* ↑ Melton, 2014, «ca. 250».

## Bibliografia

* Melton, J. G. Faiths Across Time: 5,000 Years of Religious History (en anglès). Volum 1. ABC-CLIO, 2014. ISBN 978-1-61069-025-6.
# Alestes dentex

Alestes dentex és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 55 cm de longitud total i 600 g de pes.
* Nombre de vèrtebres: 45-48.

## Subespècies

* Alestes dentex dentex (riu Nil)
* Alestes dentex sethente (Àfrica Occidental)

## Alimentació

És omnívor: menja llavors, zooplàncton, insectes i alevins.

## Hàbitat

És un peix d'aigua dolça i de clima tropical (24 °C-27 °C).

## Distribució geogràfica

Es troba a Àfrica.

## Referències

* ↑ Müller, J. & F. H. Troschel, 1844. Synopsis generum et specierum familiae Characinorum. (Prodromus descriptionis novorum generum et specierum). Arch. Naturgeschichte v. 10 (pt 1): 81-99 + Zu pag. 99 (plegable).
* ↑ BioLib (anglès)
* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* ↑ Ita, E.O., 1984 Kainji (Nigeria). p. 43-103. A: J.M. Kapetsky i T. Petr (eds.) Status of African reservoir fisheries. CIFA Tech. Pap. 10: 326 p.
* 1 2 3 4 FishBase (anglès)
* ↑ Bailey, R.G., 1994. Guide to the fishes of the River Nile in the Republic of the Sudan. J. Nat. Hist. 28:937-970.
* ↑ Riehl, R. i H.A. Baensch, 1996. Aquarien Atlas, Band 1. 10a edició. Mergus Verlag GmBH, Melle, Alemanya. 992 p.

## Enllaços externs

* AQUATAB
# Nová Ľubovňa

Nová Ľubovňa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1308.

## Viles agermanades

* Zašová, República Txeca
* Łącko, Polònia
* Claußnitz, Alemanya
# Nobody

Nobody és una pel·lícula de thriller d'acció estatunidenca dirigida per Ilya Naishuller i escrita per Derek Kolstad. L'obra és protagonitzada per Bob Odenkirk, Connie Nielsen, Aleksei Serebryakov, RZA, Michael Ironside, Colin Salmon i Christopher Lloyd. Es va estrenar el 26 de març del 2021 als Estats Units, distribuïda per Universal Pictures.
El film ha rebut crítiques positives pel que fa a l'acció i a la interpretació d'Odenkirk, i ha recaptat 56 milions de dòlars arreu del món.

## Argument

En Hutch Mansell és aparentment un home ordinari, pare de dos fills, amb una feina de despatx en una empresa de components metàl·lics. Una nit que torna a casa en autobús, una colla de brètols fa aturar el vehicle i en Hutch els clava una pallissa brutal. Una de les víctimes és el germà petit d'un dels caps russos de la droga, Yulian Kuznetsov. En Kuznetsov cerca venjança i envia un equip a capturar en Hutch, sense saber que abans s'havia dedicat a assassinar per encàrrec d'agències d'intel·ligència.

## Referències

* ↑ «'Nobody' Summary & Ending, Explained - Appealing Action Blaster | DMT» (en anglès americà), 17-04-2021.
* ↑ «Nobody (2021)».
* ↑ «Nobody (2021)».
# Laas

* Per a altres significats, vegeu «Ernst Laas».
Laas (italià Lasa) és un municipi italià, dins de la província autònoma de Tirol del Sud. És un dels municipis del districte i de Vinschgau. L'any 2007 tenia 3.703 habitants. Comprèn les fraccions de Allitz (Alliz), Eyrs (Oris), Tanas i Tschengls (Cengles). Limita amb els municipis de Mals (Malles Venosta), Martell (Martello), Prad (Prato), Schlanders (Silandro), Schluderns (Sluderno), i Stilfs (Stelvio).

## Situació lingüística

| Pertinença lingüística (cens 2001) | 97,54% alemany |
| Pertinença lingüística (cens 2001) | 2,29% italià |
| Pertinença lingüística (cens 2001) | 0,17% ladí |

## Administració

Llista d'alcaldes :
| Període | Identitat | Partit |
| 2004- | Andreas Tappeiner | SVP |
# Sundamys infraluteus

Sundamys infraluteus és una espècie de mamífer rosegador de la família dels múrids. Viu a altituds d'entre 700 i 2.930 msnm a Indonèsia, Malàisia i, possiblement, Brunei. El seu hàbitat natural són els boscos primaris. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, infraluteus, significa 'poc groc safrà' en llatí.

## Referències

* ↑ Aplin, K. Sundamys infraluteus. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Sundamys» d'Animalia (en anglès).
# Extradós

Extradós prové del llatí extra, fora, a l'exterior i dorsum, dors. Es contraposa amb la veu intradós.
L'extradós (en certs llocs se'l coneix com a trasdós) és un terme arquitectònic que designa el pla superior extern convex d'un arc o d'una volta, delimitant els carcanyols, que separen cada un dels arcs de l'arc adjacent. També designa el llom de les dovelles. En aquests dos casos, normalment no es pot veure, ja que està dins de la construcció.

## Murs de contenció

En un mur de contenció, l'extradós és la cara del mur en contacte amb el material contingut i oposada a l'intradós.

## Aeronàutica

En aeronàutica, s'anomena extradós la superfície superior corba de l'ala d'un avió o d'un perfil aerodinàmic.
És on es crea una zona de baixa pressió estàtica (perpendicular a la seva superfície) i amb una més alta velocitat de l'aire (tangent a la seva superfície), en comparació a l'intradós de l'ala de l'aeronau, fet que permet a l'ala generar una sustentació, aconseguint així elevar l'aeronau.

## Referències

* ↑ DCVB - Extradós
* ↑ DCVB - Intradós
* ↑ Extradós- Optimot
* ↑ DCVB - carcanyol
* ↑ Extradós a Optimot
* 1 2 «Extradós». Diccionari de la llengua catalana de l'IEC. Institut d'Estudis Catalans.
* ↑ «Por qué vuelan los aviones». Arxivat de l'original el 2013-08-23. [Consulta: 16 gener 2016].
# Acentrogobius simplex

Acentrogobius simplex és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 10 cm de longitud total.

## Hàbitat

És un peix de clima tropical i demersal.

## Distribució geogràfica

Es troba a Tanzània i Kenya.

## Observacions

És inofensiu per als humans.

## Referències

* ↑ Bleeker, P., 1874. Esquisse d′un système naturel des Gobioïdes. Arch. Néerl. Sci. Nat., Haarlem v. 9: 289-331.
* ↑ BioLib (anglès)
* ↑ Sauvage, H. E., 1880. Description des Gobioïdes nouveaux ou peu connus de la collection du Muséum d'histoire naturelle. Bull. Soc. Philomath. Paris (Ser. 7) v. 4: 40-58.
* 1 2 3 FishBase (anglès)
* ↑ Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* ↑ FishBase (anglès)
* ↑ Okeyo, D.O., 1998. Updating names, distribution and ecology of riverine fish of Kenya in the Athi-Galana-Sabaki River drainage system. Naga ICLARM Q. 21(1):44-53.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* McDowall, R.M., 1997. The evolution of diadromy in fishes (revisited) and its place in phylogenetic analysis. Rev. Fish Biol. Fish. 7(4):443-462.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Al-Awazim

Al-Awazim (àrab: العوازم, al-ʿAwāzim, en singular: al-azimí, العازمي, al-ʿāzimī, els homes, i al-azimiyya, العازمية, al-ʿāzimiyya, les dones) són una tribu del nord-est d'Aràbia. Fins vers el 1921 foren vassalls dels Udjman. Viuen entre Aràbia Saudita i Kuwait a l'antiga zona neutral.
No són considerats àrabs purs i les altres tribus no s'hi barregen, però es van guanyar la consideració de la classe dirigent de l'Aràbia Saudita perquè foren dels primers i més valents combatents a favor del rei Abd al-Aziz ibn Saud amb els conflictes amb altres tribus de l'Aràbia Oriental entre 1915 i 1929.

## Bibliografia

H. Dickson, The Arab of the desert, Londres 1950
# Sistema electoral dels cabildos insulars

El sistema electoral dels cabildos insulars es caracteritza per elegir per sufragi universal directe cada quatre anys els consellers que formen part dels cabildos de les Illes Canàries. Les eleccions per elegir cabildos insulars se celebren el mateix dia que les eleccions municipals espanyoles. Cada illa constitueix una circumscripció.
El sistema electoral està regulat per l'article 201 de la Llei Orgànica 5/1985, de 19 de juny, del Règim Electoral General, desenvolupant els articles 141.2 i 4 de la Constitució espanyola de 1978.
Les candidatures són presentades per grups polítics en forma de llistes tancades i bloquejades. Açò significa que l'únic vot que té cada elector té forma de llista immodificable.
La fórmula electoral utilitzada és la D'Hondt.

## Càrrecs

Cada illa elegeix el nombre de consellers insulars segons la població de residents, tal com determina l'article 201.1 de la LOREG.
* Fins a 10.000 residents - 11 consellers
* 10.001-20-000 - 13
* 20.001-50.000 - 17
* 50.001-100.000 - 21
* 100.001- més - S'afegeix un conseller més per cada 100.000 residents, afegint un més quan el nombre resultat de la suma anterior és nombre parell
L'article 201.5 de la LOREG estableix que el President del Cabildo Insular és el candidat que està el primer en la llista més votada a la circumscripció insular.

## Referències

* 1 2 3 4 5 6 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 51. ISBN 84-930048-0-4.
* ↑ Pérez de Lama, 1998, p. 123.
* ↑ Pérez de Lama, 1998, p. 52.